paragraph_text: Rasad-1 (perzijski:رصد; „Promatrač”), iranski je satelit lansiran 15. lipnja 2011. godine. Rasad-1 treći je iranski satelit u svemiru, odnosno drugi koji je uspješno lansiran iz pokrajine Semnanske pokrajine uz pomoć domaće svemirske rakete Safir-B. Lansiran je u nižu orbitu na visinu između 236 i 299 km pod inklinacijom od 55,7 stupnjeva, a zadatak mu je satelitsko snimanje Zemljine površine pomoću fotografskih kamera razlučivosti od 150 m.